Dilshod Choriyev

Dilshod Qobilmuhamadovich Choriyev (1985-yil 3-iyul Qashqadaryo viloyatida tugʻilgan) — oʻzbek dzyudochisi, Oʻzbekiston chempionatlari sovrindori, Osiyo chempionatlari chempioni va sovrindori, Osiyo oʻyinlari va jahon chempionati sovrindori. 2012-yil Londonda boʻlib oʻtgan [[yozgi Olimpiada oʻyinlari ishtirokchisi.

 Sport faoliyati 
Oʻrta vazn toifasida (90 kg gacha) ishtirok etadi. Oʻzbekiston chempionatlarining bronza (2004-yilda) va kumush (2014-yilda) medallari  sovrindori sanaladi. 2009-yilda Choriyev Taypeydagi Osiyo chempionati kumush, Rotterdamdagi jahon chempionati bronza medalini qoʻlga kiritadi. Keyingi yili Guanchjoudagi Osiyo oʻyinlarida ikkinchi oʻrin tutib, 2011-yilda Abu-Dabidagi Osiyo chempionatining bronza medali sovrindori boʻladi. 2012-yili Toshkentda oʻtkazilgan uy chempionatida Choriyev qitʼa chempioni boʻladi. 2014-yilda Incheonda yana Osiyo oʻyinlari kumush medalini qoʻlga kiritadi.

2012-yilda Londondagi Yozgi Olimpiada oʻyinlarida Choriyev ilk jangida yaponiyalik Masashi Nishiyamaga yutqazib qoʻyadi. Tasalli seriyasida u shved Markus Nayman va vengriyalik Tamas Madaras ustidan gʻalaba qozonadi, ammo braziliyalik Tiago Kamilga imkoniyatni boy berib, hisob natijasida yettinchi oʻrinni egalladi.

 Havolalar 
 Dilshod Choriyev — judoinside.com

Turkum:2012-yilgi Yozgi Olimpiada oʻyinlaridagi dzyudochilar
Turkum:Yashayotgan insonlar
Turkum:Oʻzbekistonlik erkak dzyudochilar